Bosna i Hercegovina
Federacija Bosne i Hercegovine
Unsko-sanski kanton
JU OŠ ''Velagići'' Velagići
Ključ
Broj: 685-10/26
Datum:  22.10.2026. godine

Na osnovu člana 111.  Zakona o osnovnom odgoju i obrazovanju („Službeni glasnik Unsko-sanskog kantona“, broj: 19/2023,20/24 i 5/26), člana 8. i 9.  Kolektivnog ugovora za djelatnost predškolskog i osnovnog obrazovanja i odgoja za teritorij Unsko-sanskog kantona ( „Službeni glasnik USK – a , broj:11/24), Pravilnika za prijem u radni odnos u osnovnim i srednjim školama Unsko-sanskog kantona („Službeni glasnik Unsko-sanskog kantona broj: 29/21),   Saglasnosti za raspisivanje konkursa Ministarstva obrazovanja, nauke, kulture i sporta USK-a br:10-34-10434 od 16.09.2026. godine, te na osnovu odluke Školskog odbora br. 684-10/26 od 22.10.2026.god. JU OŠ “Velagići” Velagići raspisuje  :

K O N K U R S
za popunu radnih mjesta 

	Redni broj
	
Radno mjesto
	
Broj časova
	
Vrijeme angažiranja

	
1. 
	
Pedagog
	
1 izvršioc
	Na određeno radno vrijeme a najduže do kraja šk. 2026/2027 god

	
2.
	
Nastavnik/ca fizike
	
1 čas
	Na određeno radno vrijeme a najduže do kraja šk. 2026/2027 god

	
3.
	
Nastavnik/ca geografije
	
4 časa 
	Na određeno radno vrijeme a najduže do kraja šk. 2026/2027 god

	
4.
	Nastavnik/ca  demokratije i ljudskih prava
	
1 čas
	Na određeno radno vrijeme a najduže do kraja šk. 2026/2027 god

	
5.
	
Nastavnik/ca bosanskog jezika i književnosti
	
12 časova
	
Na neodređeno radno vrijeme

	
6.
	
Asistent/pomoćnik u nastavi
	
1 izvršioc
	Na određeno radno vijeme a najduže do kraja šk. 2026/2027 god




OPIS POSLOVA RADNOG MJESTA:

[bookmark: _Hlk179290949]Opis poslova za poziciju broj: 1, Pedagog/Pedagog-psiholog planira i programira rad, priprema se i obavlja poslove u pedagoškom radu, analizira i vrednuje djelotvornost odgojno-obrazovnog rada ustanove i učestvuje u analizi rezultata odgojno-obrazovnog procesa, organizira radionice za djecu, organizira edukativna i odgojna predavanja za djecu, roditelje i nastavno osoblje, učestvuje u izradi godišnjeg plana i programa rada ustanove, savjetuje i pomaže u radu odgajateljima/nastavnicima, drugim stručnim suradnicima i roditeljima, predlaže mjere za poboljšanje, učestvuje u radu komisija za procjenu djece za polazaka u prvi razred, opservira sa stručnim timom škole i prati podrškom djecu s teškoćama u razvoju, surađuje sa Mobilnim stručnim timom Centra za razvoj inkluzivnih praksi na području kantona i ostalim ustanovama uključenim u realizaciju Plana brige (provedba Programa sekundarne prevencije). Kao dio stručnog tima učestvuje u planiranju rada sa djecom, izrađuje i provodi preventivne programe, vodi odgovarajuću pedagošku dokumentaciju, surađuje sa ustanovama, stručno se usavršava, te obavlja i druge poslove na unapređivanju i razvoju odgojno-obrazovne djelatnosti škole. 
Pedagog/Pedagog-psiholog u radu sa odgajateljima/nastavnicima provjerava realizaciju rada odgajatelja/nastavnika (uže stručni pedagoški nadzor na nastavi, opservacija kvalitete nastavnog i cjelokupnog odgojno-obrazovnog rada, realizaciju planova i programa i sl.), analizira rezultate škole na područjima uspjeha, vladanja, popravnih ispita i sl. U kontekstu polugodišnjih i godišnjih izvještaja. Organizira istraživački rad u školama i stručno usavršavanje nastavnika, kao i odgojna i edukativna predavanja za roditelje. Pedagog/Pedagog-psiholog obavlja i druge poslove određene Zakonom, Pedagoškim standardima, Pravilima škole i drugim općim aktima škole i druge poslove po nalogu direktora i organa upravljanja
[bookmark: _GoBack]
Opis poslova za poziciju broj  2,3,4,5
  Poslovi radnog mjesta  predmetne nastave obavljaju se na osnovu Nastavnog plana i programa za osnovni odgoj i obrazovanje (NP ) i Pedagoškim standardima.
Obaveza nastavnika u okviru radne sedmice: redovna nastava, pripremanje za nastavu, pružanje podrške u učenju kroz različite razvojne programe, razredništvo, dežurstvo izvan nastave, e-škola/digitalizacija. Ostali neophodni poslovi se evidentiraju i utvrđuju kao prosječan broj sati sedmično i to: pružanje podrške u učenju (učenicima) kroz različite razvojne programe odnosi se na podršku učenika koji, prema procjeni stručnog tima, pedagoga/ psihologa ili na preporuku razrednog starješine, imaju određene teškoće u napredovanju i savladavanju nastavnih sadržaja u skladu sa Nastavnim planom i programom / Kurikulumom, zatim učenicima koji pokazuju izuzetno napredovanje i kojima je potreban dodatni rad kako bi dodatno napredovali u skladu sa svojim mogućnostima i potrebama ( talentirani i napredni učenici) te pružanje podrške kroz organizacije različitih aktivnosti baziranih na Heart metodologiji ili koristeći različite druge oblike rada s ciljem unapređenja dobrobiti i mentalnog zdravlja učenika.
Nastavnici organizuju i izvode nastavu prema Nastavnom planu i programu, izrađuju prilagođeni plan i program za djecu s teškoćama u razvoju, pripremaju i ocjenjuju školske pismene zadatke i pismene vježbe, organizuju i održavaju konsultacije učenika u izradi domaćih radova, održavaju popravne ispite, potiče i pomaže vannastavne aktivnosti učenika, organizuje i provodi takmičenje učenika prema planu i programu škole, pripremaju izvještaj o radu odjeljenja u kojem je razredni starješina i vodi razrednu administraciju, rade na svom stručnom i pedagoško-metodskom usavršavanju, učestvuju u radu stručnih i drugih organa škole, surađuju sa roditeljima učenika, obavljaju i druge poslove određene Zakonom, Pedagoškim standardima, Pravilima i drugim općim aktima škole po nalogu direktora. 
Opis poslova za poziciju broj 6; Pomoć u učenju, komunikaciji i socijalnoj uključenost učenika, pomoć u kretanju i obavljanju školskih zadataka učenika u skladu sa Pedagoškim standardima, GPR škole, prema Nastavnom planu i programu i Pravilniku o odgoju i obrazovanju, praćenju i ocjenjivanju djece sa teškoćama u razvoju u USK-u („Sl.glasnik USK“broj15/15).

OPĆI  UVJETI  ZA  IZBOR  NA  UPRAŽNJENA  RADNA MJESTA: (član 110. Zakona o osnovnom odgoju i obrazovanja USK-a, broj:19/25, 20/24 i 5/26)
1) Kandidat/i  koji  konkurišu  na radna mjesta u osnovnim školama moraju ispunjavati  sljedeće opće uslove: 
a)  da  je državljanin BiH,
b) da je stariji od 18 godina,
c)  da ima odgovarajuću diplomu, odnosno stepen stručne spreme utvrđen Nastavnim planom i    programom za osnovne škole ili Pedagoškim standardima i normativima za osnovno obrazovanje, 
d) da je zdravstveno sposoban za obavljanje poslova utvrđenim za to radno mjesto,
e) da nije obuhvaćen  odredbom člana IX.1. Ustava Bosne i Hercegovine
f) da nije osuđen za krivično djelo koje ga s obzirom na prirodu krivičnog djela čini nesigurnim ili na drugi način nepodobnim za rad sa djecom
g) da se protiv njega ne vodi krivični postupak 
2. Lica koja su rođena  poslije 1980. godine nisu dužna podnositi dokaze o ispunjavanju uvjeta iz tačke e)   
POSEBNI UVJETI:    
Za poziciju  broj  1  - pedagoga/pedagog psiholog Poslove i zadatke pedagoga, pedagoga-psihologa mogu obavljati lica sa: stečenim VII stepenom stručne spreme i zvanjem: profesor pedagogije ili diplomirani pedagog ili diplomirani pedagog-psiholog, završenim drugim ciklusom bolonjskog visokoobrazovnog procesa i stečeni zvanjem: (magistar/master pedagogije –akademski smjer ili magistar/master pedagogije –strukovni smjer ili magistar master pedagogije –specijalna pedagogija ili magistar/master pedagogije ili druga studijska grupa (dvopredmetni studij) sa prethodno završeni prvi ciklusom studija pedagogije.
- završenim prvim ciklusom studija u inostranstvu na akreditovanoj visokoškolskoj ustanovi (koja se nalazi u zvaničnoj evidenciji ENIC/NARIC mreže) za koju je proveden postupak priznavanja inostranih visokoškolskih kvalifikacija od strane javnih univerziteta u BiH za sticanje odgovarajuće visokoškolske kvalifikacije prvog ciklusa visokog obrazovanja.
Za poziciju  broj 2 - nastavnik/ca fizike  - završeno više ili visoko obrazovanje: VI / VII stepen stručne spreme, ekvivalent 180/240, nastavnik, profesor bachelor fizike odnosno završen odgovarajući nastavnički fakultet na kojem je fizika glavni ili grupa u kojoj je fizika glavni ili ravnopravni predmet u dvopredmetnoj grupi;
Za poziciju broj 3 – nastavnik/ca geografije - završeno više ili visoko obrazovanje: VI / VII stepen stručne spreme, ekvivalent 180/240, nastavnik, profesor bachelor geografije odnosno završen odgovarajući nastavnički fakultet na kojem je geografija glavni ili grupa u kojoj je geografija glavni ili ravnopravni predmet u dvopredmetnoj grupi;
Za poziciju broj 4 – nastavnik/ca demokratije i ljudskih prava -   Završeno više  ili visoko obrazovanje (VI ili VII stepen stručne spreme) ili završen prvi ciklus nastavničkog fakulteta (180 ili 240 ECTS bodova) po Bolonjskom sistemu obrazovanja, na nastavničkom fakultetu ili drugom fakultetu i položenom pedagoško-psihološkom grupom predmeta i koji je obavezno prošao obuku stručnog usavršavanja za uže-stručnu oblast građanskog obrazovanja koju provodi CIVITAS obrazovni centar za demokratiju i ljudska prava i posjeduje certifikat za uspješno završenu obuku iz programa CIVITAS „Osnove demokratije“. 
Za poziciju broj 5 – nastavnik bosanskog jezika i književnosti-  Završeno više ili visoko obrazovanje (VI ili VII stepen stručne spreme) ili završen prvi ciklus nastavničkog fakulteta (180 ili 240 ECTS bodova) po bolonjskom sistemu obrazovanja, nastavnik/profesor / bachelor bosanskog jezika i književnosti.  
Za poziciju 6 - pomoćnik u nastavi/ asistent-  visoko obrazovanje ( 240 ECTS ) ili ekvivalent –   defektolog bilo kojeg usmjerenja, edukator – rehabilitator, logoped- surdoaudiolog – za sve škole visko obrazovanje ( 240 ECTS ) ili ekvivalent nastavničkog usmjerenja, pedagog, psiholog, pedagog-psiholog, socijalni radnik-za sve škole visoko obrazovanje ( 180 ECTS ), više obrazovanje nenastavničkog usmjerenja – samo za predškolske ustanove i osnovne škole. Kandidat mora imati dodatno stručno osposobljavanje uz certificiranje kroz program koji realizira. Ministarstvo obrazovanja,nauke, kulture i sporta USK ili ga provodi druga institucija ili organizacija koja ima odobrenje Ministarstva obrazovanja, nauke, kulture i sporta USK za realizaciju  osposobljavanja pomoćnika u nastavi / asistenta.

UZ PRIJAVU KANDIDATI/KANDIDATKINJE SU DUŽNI PRILOŽITI DOKAZE O ISPUNJAVANJU PROPISANIH UVJETA:
1. Svojeručno potpisana prijava na konkurs sa kraćom biografijom, kontakt podacima kandidata (  adresom, kontakt telefonom radi poziva na intervju) , tačnom naznakom na koju poziciju konkuriše i tačno navedenom dokumentacijom koja se prilaže uz prijavu na konkurs
2. Diploma/svjedodžba o stečenoj stručnoj spremi ili akademskom zvanju, ovjerena kopija,
3. Izvod iz matične knjige rođenih, orginal ili ovjerena kopija,
4. Uvjerenje o državljanstvu (ne starije od 6 mjeseci), od dana objavljivanja konkursa
5. Ovjerena izjava  kod nadležnog organa da nije otpušten iz državne službe kao rezultat disciplinske mjere na bilo kojem nivou vlasti u BiH.
6. Druge dokaze o ispunjavanju uslova za to radno mjesto utvrđene Zakonom , Nastavnim planom i programom, Pedagoškim standardima i Pravilnikom o unutrašnjoj organizaciji i sistematizaciji radnih mjesta.,
7. Osobe koje se prvi put zapošljavaju, a na koje se odnosi  Zakon o dopunskim pravima branilaca i članova njihovih porodica USK-a, dužni su uz prijavu na konkurs dostaviti:
-potvrdu nadležnog organa kojim dokazuju da ranije nisu bili u radnom odnosu;
- rješenje/uvjerenje nadležnog kantonalnog/općinskog organa o priznavanju svojstva užeg člana porodice šehida/poginulog branioca, člana porodice nestalog i umrlog branioca, dobitnika ratnog priznanja i odlikovanja, člana porodice poginulog, umrlog i nestalog dobitnika ratnih priznanja i odlikovanja, ratnog vojnog zarobljenika i demobilisanog branioca, ratnog vojnog invalida, civilne žrtve rata i člana porodice civilnih žrtava rata.

DODATNA DOKUMENTACIJA ZA BODOVANJE KANDIDATA
1. uvjerenje o dužini radnog iskustva na poslovima radnog mjesta za koje konkuriše ( uvjerenje poslodavca kod kojeg je kandidat radio ili radi, koje mora biti precizno i detaljno, odnosno u kojem treba da stoje podaci o tome na kojim poslovima je kandidat radio, naziv radnog mjesta i stručna sprema, vremenski period obavljanja poslova, te da li su to poslovi na puno ili nepuno radno vrijeme.
2.Uvjerenje o položenom stručnom ispitu
3.Dokaz o dužini čekanja na posao nakon sticanja odgovarajuće stručne spreme (Uvjerenje nadležne službe za zapošljavanje)

Dokumentacija koja se podnosi uz prijavu  mora biti u originalu ili u  ovjerenoj kopiji i ne može biti starija od 6 mjeseci.
Prednost pri zapošljavanju imaju pripadnici kategorije branilaca na osnovu Odluke o uslovima, kriterijima i postupku provođenja prava na prednost pri zapošljavanju i zadržavanju na poslu (Sl.glasnik USK-a , broj:20/26)
[bookmark: _Hlk243223535]Izbor i prijem kandidata prijavljenih na konkurs izvršit će se na osnovu Pravilnika za prijem u radni odnos u osnovnim i srednjim školama USK-a (Sl.glasnik USK-a , broj:29/21) , u daljem tekstu :“Pravilnik“
Komisija za izbor nastavnika i stručnih saradnika obavit će postupak izbora  kandidata koji ispunjavaju uvjete konkursa. O terminu postupka izbora kandidata će biti usmeno obavješteni putem telefona, a lista kandidata se objavljuje i na oglasnoj table škole. Za kandidate koji se ne odazovu pozivu, prijave se neće razmatrati.
Kandidati koji se nisu kvalifikovali u daljnju proceduru će biti obavješteni pismenim putem sa poukom o pravnom lijeku od strane škole. 
Konkurs ostaje otvoren 8 (osam) dana od dana objavljivanja u dnevnim/sedmičnim novinama.

Nepotpune i neblagovremene prijave neće se uzimati u razmatranje.

Izabrani kandidati su dužni prije stupanja na posao dostaviti ljekarsko uvjerenje nadležne zdravstvene ustanove koje ne može biti starije od 6 mjesec i uvjerenje o nekažnjavanju koje izdaje Ministarstvo unutrašnjih poslova prema mjestu rođenja osobe.
Za dodatna obavještenja i informacije u vezi konkursa možete kontaktirati školu na broj:037-674-713; 674-712
Prijave sa potrebnom dokumentacijom dostaviti u roku od 8 ( osam ) dana od objavljenog konkursa, komisiji u zatvorenoj koverti putem pošte, preporučeno na adresu 

JU OŠ “VELAGIĆI” VELAGIĆI 
Adresa:  Velagići bb, 79280 Ključ						
Sa naznakom na koverti „Ne otvaraj – Prijava na konkurs“                                                                    

Dostavljeno:                                                                                                    	
1. Ministarstvo obrazovanja, nauke, kulture i sporta                                       
2. Služba za zapošljavanje
3. a/a
	Direktor škole:
	____________
	   Čazim Zec	                                
